Pastoor verkrag glo vrou in kerkArgieffoto ŉ Pastoor van Johannesburg is in hegtenis geneem nadat hy glo Vrydag ŉ vrou drie keer in sy kerk verkrag het. Ao. Kay Nakhubele het Saterdag gesê die vrou het ŉ saak by die Jabulani-polisiestasie teen die pastoor, van Zola in Soweto, aanhangig gemaak. Volgens Nakhubele het die pastoor glo Vrydagoggend die 29-jarige vrou na die kerk ontbied sodat hy die selfoon wat hy van haar geleen het, kon teruggee. Hy het haar glo herhaaldelik verkrag en gedreig om haar te verwurg as sy sou skreeu. “Sy het Vrydagaand die saak aangemeld nadat hy haar glo vrygelaat het. Die pastoor (30) is kort daarna in hegtenis geneem,” het Nakhubele gesê. Die vrou is vir mediese toeste gestuur en ontvang berading.